Diari Oficial de la Generalitat Valenciana


Sumari del DOGV 9834, del 23-04-2024 (2024/3404)

RESOLUCIÓ de 16 d'abril de 2024, de la presidenta de l'Institut Valencià de Competitivitat Empresarial (IVACE), per la qual es convoquen subvencions per a donar suport a l'estratègia i acció internacional de les pimes de la Comunitat Valenciana, amb càrrec al pressupost de l'exercici 2024, amb finançament de la Unió Europea a través del Fons Europeu de Desenvolupament Regional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9834

Data del DOGV
:   23-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3404


Data del document
:   16-04-2024

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial

RESOLUCIÓ de 16 d'abril de 2024, de la presidenta de l'Institut Valencià de Competitivitat Empresarial (IVACE), per la qual es convoquen subvencions per a donar suport a l'estratègia i acció internacional de les pimes de la Comunitat Valenciana, amb càrrec al pressupost de l'exercici 2024, amb finançament de la Unió Europea a través del Fons Europeu de Desenvolupament Regional. [2024/3404]  
  
Un dels objectius prioritaris de la Generalitat és fomentar l'increment de les exportacions i millorar el grau d'internacionalització de les empreses, tenint en compte l'impacte que implica per al creixement de la seua economia. La millora del posicionament dels productes i serveis de les empreses de la Comunitat Valenciana en els mercats exteriors constitueix un factor imprescindible per a generar riquesa i benestar.  
  
En aquest sentit, en coherència amb l'objectiu estratègic de fomentar les exportacions dels productes i serveis de la Comunitat Valenciana i de facilitar a les pimes l'accés als mercats internacionals a través d'una millora en els diferents àmbits de la gestió empresarial, necessaris per a abordar processos d'internacionalització d'èxit que faciliten el seu creixement, així com afermar-se en els mercats internacionals, l'Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial, publicada en el Diari Oficial de la Generalitat Valenciana (DOGV) núm. 7903, de 25 d'octubre de 2016, modificada per l'Ordre 11/2017, d'11 de maig, de la Conselleria d'Economia Sostenible, Sectors Productius, Comerç i Treball (DOGV 8040, 16.05.2017), preveu la concessió d'incentius amb aquests fins a través de l'aprovació de convocatòries públiques per l'IVACE, entitat que consolida l'aposta per ajudar les empreses de la Comunitat Valenciana a millorar el seu posicionament en els mercats internacionals.  
  
Entre les ajudes que ofereix l'IVACE per a impulsar la internacionalització, destaca el suport en la presa de decisions que han de ser abordades en l'àmbit de la internacionalització a través d'un procés de consultoria estratègica especialitzada, així com el suport en aquests processos a través de servicis externs.  
Aquesta convocatòria contribuirà a la finalitat que persegueix l'Objectiu Polític 1 «Una Europa més competitiva i intel·ligent», i l'Objectiu Específic 1.3 «El reforç del creixement sostenible i la competitivitat de les pimes i la creació d'ocupació» del Fons Europeu de Desenvolupament Regional (FEDER) per al període 2021-2027, i serà susceptible de ser cofinançat a través del Programa d'aquest Fons per a la Comunitat Valenciana.  
Per tot això i en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i en l'article 3 de l'Ordre 20/2016, de la Conselleria d'Economia Sostenible, Sectors Productius, Comerç i Treball, resolc:  
  
Article 1. Objecte de la resolució  
1. L'objecte d'aquesta resolució és convocar la concessió de subvencions a les pimes de la Comunitat Valenciana per a la millora de la gestió de la internacionalització a través de processos de consultoria especialitzada en els diferents àmbits de la internacionalització, inclòs el servici de suport o acompanyament per part d'experts en qualsevol fase del procés d'internacionalització, amb càrrec al pressupost de l'IVACE de l'exercici 2024.  
2. Les bases reguladores d'aquesta convocatòria són les aprovades mitjançant l'Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial, publicades en el Diari Oficial de la Generalitat Valenciana (DOGV) núm. 7903, de 25 d'octubre de 2016, modificada per l'Ordre 11/2017, d'11 de maig, de la Conselleria d'Economia Sostenible, Sectors Productius, Comerç i Treball (DOGV 8040, 16.05.2017).  
  
Article 2. Empreses beneficiàries  
1. Podran sol·licitar aquestes ajudes les pimes amb seu social a la Comunitat Valenciana que no incórreguen en cap de les prohibicions que s'estableixen en l'article 13.2. de la Llei 38/2003, de 17 de novembre, i complisquen la resta dels requisits establits en l'article 4 de l'Ordre 20/2016, de 19 d'octubre.  
2. A l'efecte d'aquesta convocatòria, es considerarà pime l'entitat les característiques de la qual s'ajusten al que es disposa en l'Annex I del Reglament (UE) núm. 2021/1237, de la Comissió, de 23 de juliol de 2021 pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat.  
3. En queden excloses les pimes que desenvolupen activitats enquadrades en les seccions K i L de la Classificació nacional d'activitats econòmiques (CNAE 2009), aprovada pel Reial decret 475/2007, de 13 d'abril (BOE 102, 28 del 04 de 2007), així com aquelles que es dediquen o l'activitat de les quals consistisca en:  
a) La producció primària de productes de la pesca i l'aqüicultura.  
b) La transformació i comercialització de productes de la pesca i l'aqüicultura, quan l'import de l'ajuda es determine en funció del preu o de la quantitat de productes adquirits o comercialitzats.  
c) La producció primària de productes agrícoles.  
d) La transformació i comercialització de productes agrícoles quan es done un dels supòsits previstos en l'art. 1.1.d del Reglament (UE) 2023/2831, de la Comissió, de 13 de desembre de 2023, a les ajudes de minimis.  
e) Activitats relacionades amb l'exportació a tercers països o a estats membres, en concret les ajudes vinculades directament a les quantitats exportades, l'establiment i l'explotació d'una xarxa de distribució o altres gastos corrents relacionats amb l'activitat exportadora.  
  
Tot això, sense perjuí del que disposa l'apartat 2 de l'article 1 del Reglament (UE) 2023/2831, de la Comissió, de 13 de desembre de 2023, a les ajudes de minimis (DO L, de 15.12.2023), d'ara en avant, Reglament (UE) 2023/2831, de la Comissió, de 13 de desembre de 2023, a les ajudes de minimis, per a les empreses que operen en més d'un sector.  
4. Per a poder complir amb el requisit d'empresa beneficiària, el projecte de les pimes serà la internacionalització de productes o serveis propis.  
  
Article 3. Actuacions susceptibles de suport i costos subvencionables  
Es consideren subvencionables les despeses externes de consultoria estratègica dirigides a millorar la gestió de la internacionalització de l'empresa i la seua posició competitiva internacional, així com els costos externs d'acompanyament en estos processos. En aquest sentit, s'indiquen a continuació els serveis d'internacionalització els costos dels quals podran ser subvencionats sempre que estiguen prestats per consultores especialitzades en les respectives àrees de l'activitat internacional:  
- Consultoria estratègica per a la definició o revisió de l'estratègia exportadora de l'empresa.  
- Consultoria estratègica sobre digitalització de l'activitat internacional, incloent-hi màrqueting digital, canals en línia de comercialització en l'exterior, intel·ligència artificial aplicada a la internacionalització, etc.  
- Consultoria estratègica sobre compra pública internacional.  
- Consultoria estratègica per al creixement sostenible de l'activitat internacional.  
- Consultoria estratègica dirigida al disseny, desenvolupament i posicionament de la marca en els mercats internacionals.  
- Consultoria estratègica per a l'expansió en mercats exteriors; poden incloure's sota este concepte els gastos de consultoria lligats a la constitució de l'empresa en l'exterior —o els derivats de la contractació de servicis professionals necessaris per al funcionament de l'empresa en l'exterior (assessorament legal, fiscal i/o laboral, RH o immobiliari, entre d'altres).  
- Consultoria estratègica sobre qualsevol altre aspecte especialitzat de la internacionalització de les empreses, com aquella associada al finançament internacional, a la logística, etc., que hauran de ser justificades per l'empresa en la memòria que ha d'aportar-se a l'IVACE en la fase de sol·licitud.  
- Servicis de suport o acompanyament per part d'experts en qualsevol fase del procés d'internacionalització.  
2. No es consideraran despeses subvencionables el cost dels serveis d'intermediació en mercats exteriors, el dels serveis per a l'establiment i l'explotació de xarxes de distribució a l'estranger, així com els contractes d'agència, representació o actuacions similars vinculades a l'activitat comercial de l'empresa. En general, queden excloses totes aquelles despeses que no estiguen clarament definides o que no tinguen per finalitat directa la consecució dels objectius de la convocatòria, i serà en tot cas el criteri de l'IVACE el que prevaldrà en cas de controvèrsia.  
  
3. Prèviament a la contractació d'una despesa igual o superior a 15.000 euros, IVA exclòs, amb el mateix proveïdor, l'empresa beneficiària haurà de sol·licitar com a mínim tres ofertes de diferents empreses proveïdores sense vinculació ni entre elles ni amb l'empresa beneficiària de l'ajuda, entenent per tals les que responguen a la definició de l'article 68.2 del Reglament de la Llei general de subvencions, aprovat pel Reial decret 887/2006, de 21 de juliol, i entre les ofertes haurà de triar la més econòmica.  
Esta obligació de sol·licitar diferents ofertes serà aplicable igualment quan la suma de l'import corresponent a vàries consultories siga igual o supere els 15.000 euros i el servici siga prestat per una única empresa proveïdora, o per diverses empreses amb vinculació entre si.  
Les ofertes hauran de seleccionar-se entre entitats amb paràmetres equiparables i complir els requisits següents:  
a) Requisits materials: les ofertes hauran d'estar suficientment detallades, especificant-hi els servicis que s'han de realitzar i el preu, i hauran de ser comparables en el seu contingut.  
b) Requisits formals: les ofertes hauran d'estar datades i contindre les dades que permeten la correcta identificació de la persona o empresa remitent, juntament amb el logo o el segell de l'entitat.  
En cas que no s'opte per l'oferta més econòmica, s'haurà de presentar un informe justificatiu.  
4. Els costos associats als projectes subvencionats per aquesta convocatòria no podran rebre ajudes d'altres convocatòries procedents d'aquesta o d'una altra administració.  
5. El projecte no podrà haver finalitzat abans de la data de sol·licitud de l'ajuda.  
  
Article 4. Característiques i quantia de l'ajuda  
1. Les ajudes que s'estableixen en aquesta resolució es concediran sota la forma de subvenció.  
2. L'ajuda podrà arribar fins al 90 % dels costos subvencionables, sense que en cap cas els costos elegibles sobrepassen l'import de 40.000 euros.  
3. L'ajuda està subjecta al règim de minimis, i això suposa que l'ajuda total de minimis concedida a una única empresa no serà superior a 300.000 euros, calculats entre la data de la concessió d'aquesta subvenció i els tres anys anteriors. A aquest efecte, s'entendrà per ‘única empresa'la definició establida en l'apartat 2 de l'article 2 del Reglament (UE) 2023/2831 de la Comissió, de 13 de desembre de 2023 a les ajudes de minimis.  
  
Article 5. Termini i forma de presentació de sol·licituds  
1. La presentació de les sol·licituds s'ha d'ajustar al que s'estableix en l'article 7 de l'Ordre 20/2016.  
S'obrin dos períodes per a la presentació de sol·licituds:  
- Primer període: Des de l'endemà de la publicació de l'extracte de la present convocatòria en el Diari Oficial de la Generalitat Valenciana (DOGV) fins al 31 de maig de 2024 (tots dos inclusivament).  
- Segon període: Des de l'1 de juny de 2024 fins al 13 de setembre del 2024 (tots dos inclusivament).  
2. La tramitació, tant de la sol·licitud com en general del procediment, serà electrònica i requerirà que l'entitat sol·licitant dispose durant totes les fases del procediment de certificat de representant d'entitat emés per l'Autoritat de Certificació de la Comunitat Valenciana o per qualsevol entitat reconeguda en la llista de confiança de prestadors de serveis de certificació establits a Espanya, publicada en la seu electrònica del Ministeri d'Indústria i Turisme.  
Així mateix, l'entitat sol·licitant podrà autoritzar una altra persona perquè realitze qualsevol tràmit relacionat amb aquesta convocatòria sempre que aquesta autorització conste en el Registre de Representants de l'ACCV (https://www.accv.es/servicios/registro-de-representantes/).  
La tramitació de la sol·licitud suposa la seua signatura i la dels seus annexos, i es presentarà en el registre telemàtic de l'IVACE a través de la seua pàgina web.  
3. La presentació de la sol·licitud portarà implícita l'acceptació de les bases reguladores, inclòs el que es disposa en aquesta convocatòria.  
4. Només s'admetrà la presentació d'una sol·licitud per empresa sol·licitant, si bé podrà contindre petició de subvenció per a diverses modalitats de consultoria especialitzada, o del servici d'acompanyament, d'acord amb les seues necessitats; en tot cas, si per qualsevol circumstància una mateixa empresa sol·licitant presentara diferents sol·licituds, es considerarà vàlida l'última registrada dins del termini establit.  
5. En tot cas, serà obligatòria la presentació de la documentació que a continuació s'indica:  
a) Sol·licitud normalitzada. La sol·licitud d'ajudes s'adequarà al model normalitzat disponible en la pàgina web http://www.ivace.es. Així mateix, la sol·licitud contindrà les declaracions responsables que acrediten que l'empresa sol·licitant compleix els requisits de la convocatòria i de les bases reguladores.  
b) Memòria del projecte segons model disponible en l'adreça d'internet de l'IVACE: http://www.ivace.es. La memòria servirà de referent per a aplicar els criteris de valoració, d'ací ve que un defectuós o deficient emplenament, o la seua difícil comprensió, generarà una menysvaloració del projecte o, fins i tot, una denegació de la sol·licitud.  
La memòria contindrà, tal com recull aquest model de manera detallada:  
i) Informació de l'activitat general de l'empresa sol·licitant de l'ajuda.  
ii) Pla d'internacionalització que haja de ser objecte d'acompanyament o assessorament especialitzat en alguna de les àrees indicades en l'article 3 d'aquesta resolució.  
iii) Justificació de la necessitat i oportunitat d'acompanyament o assessorament especialitzat, incloent-hi objectius, metodologia, fases de desenvolupament i resultats que s'espera aconseguir.  
iv) Identificació de la persona o entitat que prestarà l'assessorament especialitzat.  
v) Identificació de la persona o entitat que prestarà els servicis d'acompanyament o suport extern en qualsevol fase del procés d'internacionalització.  
c) Informe elaborat i signat digitalment per la persona o entitat que realitze l'assessorament especialitzat, i signat, si escau, pel seu representant legal, que inclourà, almenys, els aspectes següents:  
- Àmbit d'activitat de l'entitat o persona que realitze l'assessorament.  
- Àrea de l'assessorament especialitzat que es realitza a l'empresa sol·licitant.  
- Declaració responsable de serveis d'assessorament especialitzat a empreses en el mateix àmbit per al qual se sol·licita la subvenció, realitzats en els últims tres exercicis anteriors (període 2021-2023), amb detall de l'objecte del servei, àrea d'assessorament i data de realització.  
  
En el cas de persones jurídiques que siguen de creació recent i no compten amb aquesta antiguitat, aquesta experiència professional podrà ser acreditada mitjançant els serveis prestats per professionals que formen part de la seua plantilla i que presten els serveis a dalt descrits, per a això s'haurà d'aportar curriculum vitae d'aquest personal amb especificació dels treballs realitzats.  
d) Per al supòsit d'assessorament especialitzat en l'apartat 5.b.v d'este article, caldrà aportar un informe elaborat i firmat digitalment per la persona o l'entitat que realitze l'acompanyament extern, i, si és el cas, pel seu representant legal, que inclourà, almenys, els aspectes següents:  
  
- Àmbit d'activitat de l'entitat o persona que realitze l'acompanyament.  
- Àrea o àrees en què se centre el servici d'acompanyament.  
e) Acreditació de trobar-se al corrent de les seues obligacions tributàries i davant la Seguretat Social només en cas que haguera manifestat expressament la seua oposició al fet que l'IVACE obtinga els corresponents certificats per mitjans electrònics, mentre que la presentació de la sol·licitud comportarà l'autorització de l'entitat o empresa sol·licitant.  
f) L'entitat sol·licitant haurà de presentar una declaració responsable firmada electrònicament, en què ha de fer constar el compliment de les obligacions mediambientals en les instal·lacions en les quals vaja a executar-se el projecte, segons el model disponible en la pàgina web de l'IVACE, http://www.ivace.es, apartat de Documentació annexa de la sol·licitud del programa.  
g) La sol·licitud porta incorporada una declaració responsable relativa a l'obligació de disposar o no d'un pla d'igualtat d'oportunitats registrat, d'acord amb el que es preveu en el Reial decret llei 6/2019, d'1 de març, de mesures urgents per a garantia de la igualtat de tracte i d'oportunitats entre dones i homes en l'ocupació, i en el Reial decret 901/2020, de 13 d'octubre, pel qual es regulen els plans d'igualtat i el seu registre i es modifica el Reial decret 713/2010, de 28 de maig, sobre registre i depòsit de convenis i acords col·lectius de treball. Amb posterioritat, en cas que haja declarat sí que disposar d'un pla d'igualtat d'oportunitats registrat, quan així se li requerisca per part de l'IVACE haurà d'acreditar-lo fefaentment, referit al moment de la concessió de l'ajuda.  
Amb caràcter previ a la concessió de les ajudes i amb la finalitat de comprovar el compliment dels requisits exigits en les bases reguladores, l'IVACE requerirà a les empreses sol·licitants la presentació de les declaracions de les ajudes de minimis rebudes en l'anualitat en curs i de les dues anteriors.  
La utilització del certificat electrònic per a la tramitació de la sol·licitud eximeix de l'obligació de presentar la documentació relativa a la personalitat jurídica.  
6. Quan la sol·licitud no reunisca els requisits exigits en la Llei 39/2015, d'1 d'octubre, del procediment administratiu comú de les administracions públiques, o no s'hi adjunte la documentació que d'acord amb aquesta convocatòria siga exigible, es requerirà al sol·licitant perquè -en el termini de 10 dies hàbils des de l'endemà de la recepció del requeriment- esmene la falta o acompanye els documents preceptius, amb advertiment que si no ho fa es considerarà que ha desistit de la seua sol·licitud, després de la resolució prèvia dictada en els termes previstos en la legislació administrativa.  
Els requeriments es realitzaran per mitjans electrònics i s'entendran efectuats o rebutjats en els termes que s'assenyalen en la Llei 39/2015, d'1 d'octubre, del procediment administratiu comú de les administracions públiques. En aquest sentit, si transcorren deu dies naturals sense que s'accedisca al contingut del requeriment, s'entendrà que la notificació ha sigut rebutjada i es considerarà efectuat el tràmit de la notificació.  
  
7. Es delega en la persona que tinga la direcció de l'Àrea de Promoció Internacional de l'IVACE Internacional la resolució de les incidències produïdes amb anterioritat a la concessió, especialment les que fan referència a desistiments, canvi de sol·licitant i canvi de projecte.  
  
Article 6. Criteris d'avaluació  
1. Perquè un projecte puga ser aprovat haurà de tindre una puntuació mínima de 50 punts.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Característiques del projecte. Màxim 65 punts.  
- Coherència entre els objectius plantejats per l'empresa i la consultoria o acompanyament a realitzar. Màxim 25 punts.  
- Qualitat del plantejament estratègic internacional presentat. Màxim 40 punts, que es distribuiran com segueix:  
· La memòria que descriu el plantejament estratègic està redactada amb claredat, ben justificada i raonada - màxim de 20 punts.  
· La memòria preveu un sistema de planificació per al disseny i la implementació de l'estratègia - màxim de 10 punts.  
· La memòria defineix els recursos o l'equip que es farà càrrec del seguiment del disseny i implementació de l'estratègia que resulte del treball de consultoria - màxim de 10 punts.  
b) Característiques de l'empresa sol·licitant. Màxim 25 punts.  
- Viabilitat econòmica. S'avaluarà el grau de solvència econòmica de l'empresa. Màxim 10 punts.  
- Recursos humans de l'empresa. Disponibilitat dels recursos humans de l'àrea internacional de l'empresa per a una correcta execució del pla de promoció internacional. Màxim 5 punts.  
- Grau d'internacionalització de l'empresa. Màxim 10 punts.  
c) Així mateix, com a mesures d'actuació per a afavorir la igualtat d'oportunitats entre dones i homes, i d'integració social i laboral de les persones amb discapacitat, s'estableixen com a criteris socials en la valoració de les sol·licituds els següents, amb una ponderació màxima de 10 punts, sempre que l'empresa acredite documentalment les mesures adoptades:  
- Que l'empresa sol·licitant compte amb un Pla d'Igualtat d'Oportunitats quan no li siga exigible per la normativa vigent.  
- El percentatge de persones amb diversitat funcional contractades sobre el total de la plantilla per damunt del mínim legal exigible.  
- Els contractes formalitzats amb persones en situació o risc d'exclusió social, centres especials d'ocupació o empreses d'inserció, addicionals als exigibles com a mesures complementàries.  
- Les quantitats aportades pel sol·licitant a ONG i entitats de caràcter benèfic.  
  
Article 7. Instrucció de les ajudes i comissió d'avaluació  
L'òrgan instructor i la comissió d'avaluació de les ajudes estan definits en els articles 8 i 10, respectivament, de l'Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial.  
  
  
Article 8. Resolució de la convocatòria  
1. La presidència de l'IVACE serà l'òrgan competent per a dictar les resolucions d'aprovació o denegació de les ajudes corresponents a aquesta convocatòria.  
2. Es dictaran diferents resolucions de concessió ateses les dates de presentació de les sol·licituds, segons els períodes indicats en l'article 5. El termini màxim per a resoldre i notificar la resolució serà de sis mesos, a comptar des de l'endemà de la finalització del termini de presentació de sol·licituds en cada tram. Transcorregut el termini sense que s'haja notificat la resolució expressa, les empreses sol·licitants entendran desestimades les seues sol·licituds per silenci administratiu. Tot això, sense perjudici de l'obligació de resoldre expressament que incumbeix l'Administració.  
3. La resolució motivada del procediment es notificarà a les empreses beneficiàries via telemàtica i les subvencions concedides es publicaran en la Base de dades nacional de subvencions (BDNS) per complir el que s'estableix en la Llei 38/2003, de 17 de novembre, general de subvencions, amb indicació de la convocatòria, del programa i crèdit pressupostari a què s'imputen, empresa beneficiària, quantitat concedida i objectiu o finalitat de la subvenció.  
4. La resolució de concessió i/o denegació posarà fi a la via administrativa. Es delega en la persona titular de la Direcció Adjunta de l'IVACE (Direcció General d'Emprenedoria i Internacionalització) la resolució dels recursos de reposició.  
5. En cas que la proposta de concessió d'ajudes supere el límit de la dotació pressupostària indicada en aquesta convocatòria, la comissió d'avaluació podrà proposar un límit de l'import de la subvenció màxima a concedir a les empreses beneficiàries.  
6. La disposició dels nous conjunts de dades que es generen per la formalització i el desenvolupament de les subvencions atorgades en virtut d'aquesta convocatòria, serà tractada, sempre que siga possible, com a conjunt de dades obertes.  
  
Article 9. Obligacions de les empreses beneficiàries  
1. Les obligacions de les empreses beneficiàries estan especificades en l'article 12 de l'Ordre 20/2016, de 19 d'octubre, sense perjudici de les previstes en l'article 14 de la Llei 38/2003, de 17 de novembre, general de subvencions.  
2. En tot cas, els projectes objecte de subvenció hauran d'iniciar-se entre l'1 de gener de 2024 i el 31 de desembre de 2024; la data límit de presentació de la documentació justificativa, llevat que es resolga una altra data posterior en la resolució de concessió, serà el 15 de febrer de 2025 per a les sol·licituds presentades en el primer tram de l'article 5 d'aquesta resolució, i el 31 de maig de 2025 per a les presentades en el segon tram.  
3. La justificació de l'ajuda es realitzarà mitjançant compte justificatiu amb aportació de justificants de despesa i pagament, i en la forma exigida en les instruccions de justificació de l'ajuda. En tot cas, comprendrà la documentació següent:  
a) Memòria final de l'empresa sobre l'execució del servei d'acompanyament i/o d'assessorament, segons model disponible en l'adreça d'internet de l'IVACE http://www.ivace.es.  
b) Informe final del treball de consultoria entregat, signat digitalment per la persona o entitat que haja realitzat cada l'assessorament especialitzat objecte de la subvenció, el qual haurà de ser d'abast, profunditat i especialitat concorde amb la necessitat plantejada en la memòria.  
c) Informe final de servici d'acompanyament firmat digitalment per part del professional, i firmat per la persona o entitat que haja realitzat el servici d'acompanyament extern objecte de la subvenció, el qual haurà de ser de l'abast, la profunditat i l'especialitat concorde amb la necessitat plantejada en la memòria.  
d) Relació de despeses del projecte.  
e) Justificants de despesa i pagament.  
Els documents b) i c) s'aportaran si així correspon segons la notificació de concessió d'ajudes  
- Només s'admetran els pagaments realitzats amb posterioritat a la data d'inici del projecte -que en tot cas serà a partir de l'1 de gener de 2024- i fins a la data final de justificació del projecte, sempre que hagen sigut abonats en els terminis de pagament previstos en la normativa sectorial que li siga aplicable o, en defecte d'això, en els establits en la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials.  
Les factures indicades en la relació de gastos i pagaments, document justific@, hauran d'estar abonades en els terminis de pagament previstos en la normativa sectorial que els siga aplicable, o, en defecte d'això, en un termini no superior a 60 dies naturals després de la data de recepció de les mercaderies o prestació dels servicis, fins i tot quan haja rebut la factura o sol·licitud de pagament equivalent amb anterioritat. Qualsevol finançament que permeta el cobrament anticipat de l'empresa proveïdora es considerarà vàlid, sempre que el seu cost siga a càrrec del client i es faça sense possibilitat de recurs al proveïdor en cas d'impagament.  
4. La condició d'entitat beneficiària de l'ajuda implica, d'una band,a assumir la responsabilitat d'informar les parts intervinents en el projecte i a la ciutadania del cofinançament del mateix pel Fons Europeu de Desenvolupament Regional (FEDER) i per l'IVACE i la seua acreditació davant aquest organisme; i, d'altra banda, la seua inclusió, si és el cas, en la llista d'operacions regulada en el Reglament (UE) 2021/1060 del Parlament Europeu i del Consell, de 24 de juny de 2021, informació que podrà ser consultada en el lloc o portal d'internet que s'habilite a aquest efecte per l'Administració.  
Per a complir amb les obligacions de comunicació i visibilitat comunitària, l'entitat beneficiària haurà d'incloure en tots els documents, accions d'informació i suports de comunicació - impresos o digitals, llocs web i les seues versions mòbils-, relacionats amb el projecte subvencionat, els següents elements, disponibles en http://www.ivace.es:  
- El logotip de l'IVACE.  
- L'emblema de la Unió Europea (segons les característiques tècniques establides en el capítol III i l'annex IX del Reglament (UE) 2021/1060, del Parlament Europeu i del Consell, de 24 de juny de 2021, pel qual s'estableixen les disposicions comunes relatives al Fons Europeu de Desenvolupament Regional, al Fons Social Europeu Plus, al Fons de Cohesió, al Fons de Transició Justa i al Fons Europeu Marítim, de Pesca i d'Aqüicultura, així com les normes financeres per a aquests fons i per al Fons d'Asil, Migració i Integració, el Fons de Seguretat Interior i l'Instrument de Suport Financer a la Gestió de Fronteres i la Política de Visats).  
- La declaració «Finançat per la Unió Europea» sense abreujar, que haurà d'acompanyar l'emblema de la Unió Europea.  
El logotip i l'emblema indicats hauran de tindre la mateixa grandària, i si van acompanyats d'altres logotips, tindran com a mínim la mateixa grandària, en alçària o en amplària, que el més gran dels altres logotips.  
Per a acreditar el compliment d'aquesta obligació, s'haurà d'aportar la següent documentació en la justificació del projecte:  
- Evidències de les accions de comunicació i visibilitat (materials de comunicació, impresos o digitals; llocs web i les seues versions mòbils; informes; escrits; presentacions; documentació de reunions, etc.) que, si escau, haja mantingut.  
- Captura de pantalla de la pàgina web o -mitjà electrònic similar-on conste una referència al projecte subvencionat i al nom del programa.  
  
- Fotografia del cartell informatiu sobre el projecte, d'una grandària mínima A3, en un lloc ben visible per al públic.  
L'IVACE podrà sol·licitar qualsevol justificació addicional de les activitats realitzades quan aquestes no estiguen suficientment acreditades en la memòria.  
En cas que ja estiga en poder de l'IVACE i estiga vigent, tan sols s'haurà de presentar una declaració sobre això.  
5. Altres obligacions:  
a) Complir les seues obligacions fiscals i amb la Seguretat Social de manera que quede acreditada aquesta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
  
b) Els documents justificatius de les despeses corresponents al projecte subvencionat hauran de conservar-se durant el període mínim establit en el Reglament (UE) 2021/1060, del Parlament Europeu i del Consell, de 24 de juny de 2021. En aqueix sentit, els documents es conservaran o bé en forma d'originals o de còpies compulsades d'originals, o bé en suports de dades comunament acceptades, especialment versions electròniques de documents originals o documents existents únicament en versió electrònica.  
c) Disposar de llibres comptables i registres diligenciats i altres documents degudament auditats en els termes exigits per la legislació mercantil, així com els estats comptables. En l'execució dels projectes, s'haurà de mantindre, a més, un sistema de comptabilitat separat o un codi comptable adequat en relació amb totes les transaccions relacionades amb el projecte, sense perjudici de les normes de comptabilitat nacional. En aquest sentit, s'haurà de presentar en el compte justificatiu de la subvenció una llista en què en cada anotació que es faça d'una despesa, un pagament o un ingrés i un cobrament en el llibre diari de comptabilitat segons el Pla general comptable (PGC) es reflectisca la quantia d'aquesta anotació que té relació amb la subvenció concedida, i s'haurà de reflectir en aquesta llista tant el número d'anotació i assentament del llibre diari com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat a què s'ha fet referència ací.  
d) Acreditar, quan el seu projecte haja sigut seleccionat per part de l'IVACE, per tal de ser comprovat fefaentment mitjançant mostreig, que l'empresa es trobava al corrent en les seues obligacions mediambientals en el moment de la concessió de l'ajuda, mitjançant l'aportació de la certificació ISO14001 o EMAS, que acredite el compliment de la normativa mediambiental que li siga aplicable, o, en defecte d'això, de la corresponent llicència d'obertura o autorització per a l'inici d'activitat, tramitada de conformitat amb l'instrument d'intervenció administrativa ambiental a què estiga sotmesa l'activitat en les instal·lacions en les quals haja executat el projecte. En cas que ja conste en poder de l'IVACE i estiga vigent, tan sols s'haurà de presentar una declaració sobre esta qüestió, segons el model disponible en la pàgina web de l'IVACE. Per a més informació, podrà consultar-se les instruccions disponibles en la pàgina web de l'IVACE http://www.ivace.es, apartat de Documentació annexa de la sol·licitud del programa.  
e) Facilitar a l'IVACE la informació relativa a indicadors financers, de producció i resultats, que permeten mesurar l'avanç enfront de la situació de partida descrita per l'empresa beneficiària en la memòria del projecte a conseqüència de l'execució d'aquest.  
f) Emplenar, quan així li ho requerisca l'IVACE, les enquestes destinades a valorar l'impacte del projecte subvencionat.  
  
Article 10. Modificació de la subvenció i reintegrament de les ajudes concedides  
1. L'empresa beneficiària haurà de realitzar el projecte objecte de subvenció en la forma descrita en la sol·licitud i en la corresponent memòria, i de manera que es complisca la finalitat de l'ajuda, respectant els costos indicats en la notificació de concessió i pels imports que en aquesta s'especifiquen. En cap cas es podran admetre modificacions que estiguen en contradicció amb els requisits exigits per a l'aprovació del projecte.  
2. Qualsevol alteració de les condicions tingudes en compte per a la concessió i, en general, l'incompliment de les obligacions per part de l'empresa beneficiària podrà donar lloc a la minoració de les ajudes concedides o al desistiment sense efectes, amb exigència, si escau, del reintegrament de les quantitats indegudament percebudes i de l'interés de demora des del moment del pagament de la subvenció fins que se n'acorde la procedència del reintegrament.  
Especialment, es tindrà en compte l'abast, profunditat i especialitat de l'informe final aportat elaborat per persona o entitat que haja realitzat l'assessorament especialitzat objecte de la subvenció.  
3. Es delega en la direcció de l'Àrea de Promoció Internacional de la Unitat IVACE Internacional, la resolució de les incidències que es produïsquen amb posterioritat a la concessió, sense que en cap cas puguen suposar una modificació de la baremació efectuada per a l'adjudicació, especialment les que fa referència a renúncies, canvi d'empresa beneficiària, possibles pròrrogues per a l'execució i/o justificació d'aquest i canvi de projecte, així com possibles compensacions entre costos; la resolució relativa a les possibles minoracions o de desistiment sense efectes de les subvencions concedides es delega en la persona titular de la direcció adjunta de l'IVACE (Direcció General d'Emprenedoria i Internacionalització).  
  
Article 11. Pagament de les ajudes  
L'IVACE procedirà al pagament de l'ajuda una vegada que s'haja executat el projecte al qual estava destinada, i sempre que haja verificat el compliment de les obligacions exigibles a l'empresa beneficiària.  
  
Article 12. Dotació pressupostària  
1. Les ajudes que es regulen en aquesta resolució es finançaran amb càrrec als pressupostos de la Generalitat per a l'exercici 2024 dins de la línia pressupostària S1018, Suport a l'estratègia i acció internacional, prevista en la Llei 8/2023, de 27 de desembre, de pressupostos de la Generalitat per a l'exercici 2024, i la quantitat global màxima destinada a aquesta convocatòria serà de 3.000.000 € que es distribuirà segons els trams de presentació de sol·licituds de l'article 5, com segueix:  
  
- Sol·licituds rebudes en el primer tram (fins al 31.05.2024): 2.000.000 €  
- Sol·licituds rebudes en el segon tram (fins al 13.09.2024): 1.000.000 €  
En cas d'haver-hi romanent no concedit en el primer període, aquest s'afegirà automàticament al pressupost disponible en el període posterior.  
En qualsevol cas, es podrà incrementar el finançament quan es produïsca un augment del crèdit disponible procedent d'altres convocatòries en les quals s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per import inferior a l'ajuda que va ser concedida en el seu moment, o bé quan aquest augment siga conseqüència d'una generació, ampliació o incorporació de crèdit. L'efectivitat de la quantia addicional queda condicionada a la declaració de disponibilitat del crèdit, a l'aprovació de la modificació pressupostària que siga procedent i a la seua publicació en la Base de dades nacional de subvencions (BDNS) i en els butlletins que corresponga, amb caràcter previ a la resolució de concessió. En aquests supòsits s'aprovaran les corresponents modificacions de la convocatòria que seran publicades en la Base de dades nacional de subvencions (BDNS) i en els butlletins que corresponga, sense necessitat d'obertura d'un termini addicional per a presentar noves sol·licituds.  
  
2. Les ajudes seran susceptibles de comptar amb finançament de la Unió Europea a través del Fons Europeu de Desenvolupament Regional, a càrrec al Programa de la Comunitat Valenciana 2021-2027 dins de l'objectiu polític 1 «Una Europa més competitiva i intel·ligent, promovent una transformació econòmica innovadora i intel·ligent i una connectivitat TIC regional», o a través de qualsevol altre fons amb el percentatge de finançament que en cada moment es determine.  
  
Article 13. Marc normatiu comunitari  
A més del que es disposa en el preàmbul de l'Ordre 20/2016, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial, seran aplicable les disposicions següents:  
- Reglament (UE) núm. 2023/2831 de la Comissió, de 13 de desembre de 2023 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L de 15.12.2023).  
- Reglament (UE) núm. 2021/1060, del Parlament Europeu i del Consell, de 24 de juny de 2021, pel qual s'estableixen les disposicions comunes relatives al Fons Europeu de Desenvolupament Regional, al Fons Social Europeu Plus, al Fons de Cohesió, al Fons de Transició Justa i al Fons Europeu Marítim de Pesca i de l'Aqüicultura, així com les normes financeres per a aquests fons i per al Fons d'Asil, Migració i Integració, el Fons de Seguretat Interior i l'Instrument de Suport Financer a la Gestió de Fronteres i la Política de Visats.  
  
- Reglament (UE) 2021/1058, del Parlament Europeu i del Consell, de 24 de juny de 2021, relatiu al Fons Europeu de Desenvolupament Regional i al Fons de Cohesió.  
- Qualsevol altra normativa que per la matèria li fora aplicable.  
  
Article 14. Transparència i detecció del frau  
1. L'entitat beneficiària haurà de complir les mesures de transparència i prevenció del frau i aportar la documentació que així ho acredite.  
  
2. Les empreses hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros. En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep. Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
3. Les entitats beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment.  
4. Les entitats beneficiàries han de tindre un comportament antifrau i col·laborar amb qualsevol altra administració per evitar comportaments fraudulents en la societat. En cas que qualsevol persona tinguera coneixement de fets que pogueren ser constitutius de frau o irregularitat relacionats amb les ajudes previstes en aquesta convocatòria haurà de fer-los saber a través del canal habilitat a aquest efecte per l'Oficina Nacional de Coordinació Antifrau en l'adreça web: https://www.igae.pap.hacienda.gob.es/sitios/igae/es-ES/CA-UACI/SNCA/Paginas/Inicio.aspx i de la bústia Control Antifrau del portal de l'IVACE: http://www.ivace.es.  
  
Article 15. Tractament de dades de caràcter personal  
La participació en la present convocatòria comportarà el tractament de dades de caràcter personal de les persones sol·licitants per part de l'IVACE.  
Així mateix, se l'informa de:  
1. Identitat del responsable del tractament: Institut Valencià de Competitivitat Empresarial.  
2. Finalitat del tractament i tractament(s) afectat(s): atendre la sol·licitud presentada d'acord amb el que s'establix en la convocatòria, en les bases reguladores, en la Llei 38/2003, de 17 de novembre, general de subvencions, i en la normativa de desplegament, i, supletòriament, en la Llei 39/2015, d'1 d'octubre, del procediment administratiu comú de les administracions públiques (vegeu el Registre de les activitats de tractament).  
3. Origen de les dades:  
Les dades personals recollides procedixen de les sol·licituds presentades per la persona interessada o el seu representant.  
4. Registre d'activitats de tractament.  
https://cindi.gva.es/documents/564584690/517000052/RATGEN004.pdf  
5. Drets de les persones sol·licitants.  
a) Drets de les persones interessades. Les persones interessades tenen dret a sol·licitar l'accés a les seues dades personals, a la rectificació o supressió d'estes, a la limitació del seu tractament o a oposar-se a este. Per a exercir estos drets, caldrà presentar un escrit davant de la Subsecretaria de la Conselleria d'Innovació, Indústria, Comerç i Turisme. Caldrà especificar quin d'estos drets se sol·licita que se satisfaça, i, si no s'autoritza l'obtenció de dades d'identitat del sol·licitant o, si és el cas, del representant legal, caldrà aportar la corresponent documentació acreditativa de la identitat i la representació. També podrà exercir els seus drets de manera telemàtica en l'enllaç següent: https://www.gva.es/va/inicio/procedimientos'id\_proc=G19970  
b) Reclamació davant de l'Agència Espanyola de Protecció de Dades. Si les persones interessades entenen que han resultat perjudicades pel tractament de les seues dades o en l'exercici dels seus drets, poden presentar una reclamació davant de l'Agència Espanyola de Protecció de Dades en la seu electrònica accessible a través de la pàgina web https://www.aepd.es/  
6. Delegat/ada de Protecció de Dades  
En tot cas, les persones sol·licitants podran contactar amb el delegat/ada de Protecció de Dades de la Generalitat Valenciana a través de: adreça electrònica: llf@gtk.sz; adreça postal: passeig de l'Albereda, 16, 46131 València.  
7. Més informació de protecció de dades  
https://cindi.gva.es/documents/606834753/142453479/info\_proteccion\_datos\_CIICT\_es.pdf  
D'acord amb el que establix la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar les dades manifestades per les persones interessades amb la finalitat de comprovar-ne l'exactitud. La potestat de verificació inclou verificar la identitat de la persona sol·licitant o, si és el cas, del seu representant legal, i consultar les dades següents que consten en la Base de dades nacional de subvencions (BDNS): les subvencions i les ajudes que se li han concedit, incloent-hi aquelles en què s'aplica la regla de minimis, i que la persona sol·licitant no està inhabilitada per a percebre subvencions.  
  
  
DISPOSICIONS FINALS  
  
Primera. Habilitació normativa  
Es delega en la persona titular de la Direcció Adjunta de l'IVACE (Direcció General d'Emprenedoria i Internacionalització) la facultat per a dictar les resolucions necessàries per al desenvolupament, l'eficàcia i l'execució d'aquesta convocatòria.  
  
Segona. Entrada en vigor  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquesta resolució, que posa fi a la via administrativa, podrà interposar-se en el termini d'un mes un recurs potestatiu de reposició davant el president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 16 d'abril de 2024.- La presidenta de l'IVACE: Nuria Montes de Diego.